શહેરના ચંડોળા તળાવ આસપાસનો વિસ્તારમાં માઇગ્રેટેડ લોકોની સંખ્યા વધારે છે. આ સાથે અહીં અનેક બાંધકામ ગેરકાયદેસર પણ છે. અનેક વખત આ વિસ્તાર વિવાદમાં આવેલો પણ છે. આથી મોટી સંખ્યામાં પોલીસ કાફલા સાથે AMCએ દબાણ હટાવો મહાઝુંબેશ શરૂ કરી છે. ઇસનપુર, ચંડોળા તળાવ, દાણીલીમડા, નારોલ વિસ્તારમાં વર્ષોથી ગેરકાયદે દબાણ કરીને રહેતા લોકોના કારણે સતત ટ્રાફિકની સમસ્યા થતી આવી છે. બીજી તરફ ગેરકાયદે દબાણ કરવાના કારણે મુખ્ય રસ્તા પર 4 ફુટ સુધી દબાણ થઇ ગયા છે. આજે પોલીસે ટ્રાફિક મહાઝુંબેશ શરૂ કરીને રસ્તા પર આવતા તમામ દબાણો હટાવી ટ્રાફિકની સ્થિતીને સુદ્રઢ કરશે.